સુલોચના એટલે કે સુલુ (વિદ્યા બાલન) જિંદગીમાં કંઈક પોતાને ગમતું કરવાની ઇચ્છા રાખે છે અને તે માટે થોડા થોડા સમયાંતરે નવી નવી વસ્તુઓ શીખવા, નવી સ્પર્ધાઓ જીતવા માટે પ્રયત્ન કરે છે. પતિ અશોક (માનવ કૌલ) સિવાય લગભગ તેને કોઈ જ સાથ આપતું નથી. સુલુનાં પિતા અને બહેનો તેને હમેંશા તે ધોરણ ૧૨માં નાપાસ છે, તે જ વાત યાદ દેવડાવે છે, વિવિધ સ્પર્ધાઓ જીતેલી સુલુને તેની સફળતા માટે બિરદાવવાને બદલે તેની બહેનો અને પિતા તેણે શું ભૂલો કરી છે તે જ યાદ અપાવે છે. બેંકમાં નોકરી કરતી બહેનોની સમકક્ષ સુલુ પોતાની જાતને નીચી મહેસૂસ કરે છે, માટે જ જ્યારે રેડિયોમાં આરજે તરીકે જોબ મળે છે, ત્યારે સુલુ પોતાનાં સપનાઓનાં આકાશમાં જાણે ઉડવા લાગે છે. જે સ્થિતિ માટે ગીત પણ છે - મનવા લાઇક્સ ટુ ફ્લાય